Държавен вестник, бр. 10, 2003 г., стр. 100

С Т Р .  100
Д Ъ Р Ж А В Е Н   В Е С Т Н И К
Б Р О Й  10
ли, и разликата между пренос-премийния резерв
в началото на годината и пренос-премийния
резерв в края на годината (без дела на презастра-
хователите в пренос-премийния резерв).
5. “Претенция” е възникналото право на зас-
трахован, осигурено лице или ползващо лице за
получаване на плащане по застрахователен или
здравноосигурителен договор, което право е
било предявено или може да бъде предявено и
пред застрахователя или здравноосигурителното
дружество. В застраховането “претенция” и
“щета” са синоними.
6. “Технически план” е аналитичното пред-
ставяне на съставните елементи на застрахова-
телната или здравноосигурителната премия.
7. “Аквизиционни разходи” са разходите,
произтичащи от сключване или подновяване на
застрахователните или здравноосигурителните
договори. Те са преки и косвени:
а) преки—аквизиционна комисиона, разхо-
ди за изготвяне на застрахователни или здрав-
ноосигурителни договори и за включването им
в портфейла;
б) косвени—за реклама и административ-
ни разходи, свързани с изготвянето на оферти,
сключването на договори и подновяването на
вече сключени договори.
8. “Административни разходи” са разхо-
дите по събиране на премии, обслужване на
застрахователните или здравноосигурителни-
те договори и презастраховането, обработ-
ване на бонуси и намаления и управление на
застрахователния или здравноосигурителния
портфейл.
9. “Разходи за уреждане на претенции” са
разходите за уреждане на претенции за изплаща-
не на застрахователни или здравноосигурителни
обезщетения, суми или други задължения на дру-
жеството на основание на застрахователни или
здравноосигурителни договори, независимо дали
са направени от наетия щатен персонал на дру-
жеството, или са разходи за външни услуги.
10. “Отсрочени аквизиционни разходи” са ак-
визиционните разходи, отнасящи се до неизтек-
лия период на риска по действащи договори към
датата на баланса, които са пренесени от един
отчетен период за следващи отчетни периоди.
11. “Премиен приход” е признатият във фи-
нансовия отчет на застрахователя или здравно-
осигурителното дружество премиен приход.
12. “Нетен премиен приход” е премийният
приход, намален с отстъпените премии на пре-
застрахователи.
13. “Нето премии” е настоящата стойност на
очакваните бъдещи плащания, разсрочена за
срока на плащане на премиите.
14. “Среднопретеглената стойност на ма-
тематическия резерв и капитализираната
стойност на пенсиите” отчита: размера на ма-
тематическия резерв и капитализираната
стойност на пенсиите в началото на текущата
година, включващи и размера на разпределе-
ния доход по чл. 18, ал. 2 от предходни годи-
ни; спестовната част на всички получени те-
кущо през годината премии и момента на
получаването им; размера и момента на пла-
щанията от математическия резерв и капита-
лизираната стойност на пенсиите.
15. “Регрес” е правото на дружеството да
възстанови извършено от него застраховател-
но или здравноосигурително плащане от застра-
хования или от трето лице, което е частично
или изцяло отговорно за вредата.
16. “Абандон” е придобитото право от застра-
хователя върху застрахован обект, частично или
изцяло увреден при застрахователно събитие,
за който застрахователят е извършил застрахо-
вателно плащане.
Заключителни разпоредби
§ 2. Наредбата се издава на основание чл. 51,
ал. 4 от Закона за застраховането и чл. 90в, ал. 4
от Закона за здравното осигуряване.
§ 3. Директорът на Агенцията за застрахова-
телен надзор дава указания по прилагането на
наредбата.
Приложение № 1
към чл. 8, ал. 2
Определяне на резултата за образуване
на запасен фонд
Резултатът се изчислява по следната формула:
Рт = П—ОП + ПРн—ПРкр + Д—О + ВО + РПн—
—РПкр + ОР—ЗР—Р + ВР,
където:
Рт е резултатът за образуване на запасен фонд;
П—премийният приход през текущата година по
извършвано застраховане и активно презастраховане или
здравно осигуряване, намален с дължими, но неплатени
премии по прекратени застрахователни или здравнооси-
гурителни договори, върнати премии и данъци, такси и
отчисления във фондове, включени в техническия план;
ОП са отстъпените премии на презастрахователи;
ПРн е пренос-премийният резерв в началото на годи-
ната, намален с дела на презастрахователите в резерва;
ПРкр—пренос-премийният резерв в края на годи-
ната, намален с дела на презастрахователите в резерва;
Д—нетният финансов доход от инвестиции на тех-
ническите резерви;
О са изплатените обезщетения и суми през текуща-
та година по извършвано застраховане и активно пре-
застраховане или здравно осигуряване, намалени с по-
лучените регреси и абандони;
ВО—възстановените от презастрахователи обезще-
тения и суми;
РПн е резервът за предстоящи плащания в начало-
то на годината, намален с дела на презастрахователите
в резерва;
РПкр—резервът за предстоящи плащания в края на
годината, намален с дела на презастрахователите в
резерва;
ОР са другите освободени резерви, намалени с дела
на презастрахователите;
ЗР—другите заделени резерви, намалени с дела на
презастрахователите;
Р—извършените през текущата година разходи,
свързани със застрахователната или здравноосигури-
телна дейност, но не по-високи от заложените в техни-
ческия план;
ВР—възстановените разходи от презастраховате-
ли (комисиони, приходи от участие в положителния
резултат).